पादोत्‍तानासन के नियमित अभ्‍यास से रीढ़ की हड्डी, कमर और पैर मजबूत होते हैं। इसे करने के लिए ताड़ासन की मुद्रा में खड़े हो जायें, फिर दोनों पैरों को फैलायें। इसके बाद कमर पर अपने हाथ रखकर आगे की तरफ झुकें। आधा झुकने के बाद कमर पर हाथों को रखे हुए सिर को ऊपर और नीचे करें, ऊपर करते समय सांस अंदर और नीचे जाते वक्‍त सांस बाहर निकलों। फिर धीरे-धीरे जमीन को सिर से छुयें और अपनी हथेली को जमीन पर रखें। ध्‍यान रहे कि आपके पैर दृढ़ हों। कुछ देर इसी स्थिति में (जितनी देर आप रुक सकते हैं रुकें) रहें। इस दौरान आपका शरीर स्थिर रहना चाहिए। फिर आराम से सामान्‍य स्थिति में आयें। शुरूआत में इस आसन का अभ्‍यास थोड़ा मुश्किल होता है, लेकिन नियमित अभ्‍यास से आप आसानी से इस क्रिया को कर सकते हैं। इसे करने की सही विधि और इसके फायदों के बारे में जानने के लिए इस विडियो को देखें।